Duncan, a rekorder
A San Antonio Spurs egyik legjobbja lett csapata történetének legtöbb pontot jegyző játékosa.
Tim Duncan ráadásul győztes meccsen vált legendává, a sikerben ráadásul vastagon benne volt, ugyanos 19 pontja mellé 14 lepattanót, négy asszisztot és három blokkot jegyzett, míg állandó tettestársa, az éppen válni készülő Tony Parker 24 egységet tett a közösbe. A San Antonio így viszonylag simán verte 94-82-re a Utah Jazzt. A csapat sorozatban kilenc győzelmet számlál, még sosem kezdte a bajnokságot 10-1-el.

Tim Duncan már 20,796 pontnál jár a Sarkanytúsoknál, a legendás David Robinsont (akivel anno az „ikertornyokat” alkották) előzte be az erre vonatkozó rangsor élén.

Dwyane Wade-nek ezúttal sem ment jól a célzás a Charlotte Bobcats ellen, ugyanakkor a Miami Heatnek ez is belefért szombat hajnalban, Lebron james és Chris Bosh vezetésével otthon győzött a floridai csapat, ráadásul a szurkolók annak is örülhetnek, hogy az erre utaló jelek szerint egyre jobban működik a James-Wade fúzió.

A Los Angeles Lakers a padról 24 ponttal beszálló Matt Barnesnak is köszönhetően nyert a Minnesota Timberwolves ellen.

Eredmények:
Utah Jazz-San Antonio Spurs 82-94
Miami Heat-Charlotte Bobcats 95-87
Dallas Mavericks-Chicago Bulls 83-88
Toronto Raptors-Houston Rockets 106-96
Minnesota Timberwolves-Los Angeles Lakers 95-112
Sacramento Kings-New Jersey Nets 86-81
Philadelphia 76ers-Milwaukee Bucks 90-79
Boston Celtics-Oklahoma City Thunder 84-89
Washington Wizards-Memphis Grizzlies 89-86
Golden State Warriors-New York Knicks 119-125
New Orleans Hornets-Cleveland Cavaliers 108-101
Sport